
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3086 

17 Νοεμβρίου 2014 


ΑΠΟΦΑΣΕΙ Σ 

Αριθμ. 6686 

Χωροθέτηση σταθμών διοδίων και καθορισμός τελών 
διοδίων στην Εγνατία Οδό και στους καθέτους άξο¬ 
νες αυτής. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο πρώτο του Π.Δ. 63/2005 
(ΦΕΚ Α' 98) και το γεγονός ότι από τις διατάξεις της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού. 

2. Τ ις διατάξεις των παρ. 6 και 7 του άρθρου 5 του 
Ν. 2229/1994 «Τροποποίηση και συμπλήρωση του Ν. 
1418/84 και άλλες διατάξεις» (ΦΕΚ Α' 138), όπως η τε¬ 
λευταία τροποποιήθηκε με τις διατάξεις της παρ. 1 του 
άρθρου 17 του Ν. 3212/2003 «Άδεια δόμησης, πολεοδο- 
μικές και άλλες διατάξεις θεμάτων αρμοδιότητας Υ.ΠΕ. 
ΧΩ.Δ.Ε.» (ΦΕΚ 308 Α'/31.12.2003). 

3. Τ ις διατάξεις του άρθρου 22 του Ν. 4233/2014, Κε¬ 
φάλαιο Β' «Ρυθμίσεις θεμάτων δημοσίων έργων» (ΦΕΚ 
Α' 22). 

4. Τις διατάξεις του άρθρου 6 παρ. 2 στοιχ. α του Ν. 
4250/2014 «Διοικητικές Απλουστεύσεις - Καταργήσεις, 
Συγχωνεύσεις Νομικών Προσώπων και Υπηρεσιών του 
Δημοσίου Τομέα - Τροποποίηση Διατάξεων του π.δ. 
318/1992 (Α' 161) και λοιπές ρυθμίσεις» (ΦΕΚ Α' 74), καθώς 
και της παρ. 7 του ιδίου άρθρου. 

5. Τις διατάξεις της αριθμ. Δ17α/02/69/ΦΝ 380/10.11.1994 
κοινής απόφασης των Υπουργών Εθνικής Οικονομίας, 
Οικονομικών και Περιβάλλοντος, Χωροταξίας και Δημο- 
σίων'Εργων (ΠΕ.ΧΩ.Δ.Ε) «Ιδρυση Εταιρίας'Εργων υποδο¬ 
μής με την επωνυμία Εγνατία Οδός Ανώνυμη Εταιρία» 
(ΦΕΚ Β' 846). 

6. Τις διατάξεις του π. δ/τος 118/2013 «Τροποποίηση 
του π.δ. 85/2012 (Α' 141)-Ίδρυση Υπουργείου Υποδομών, 
Μεταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων και Παιδείας και Θρησκευμάτων, Πολιτισμού 
και Αθλητισμού σε Υπουργείο Ανάπτυξης και Ανταγω¬ 


νιστικότητας και σε Υπουργείο Παιδείας και Θρησκευ¬ 
μάτων αντιστοίχως (ΦΕΚ Α' 152), του π. δ/τος 119/2013 
«Διορισμός Αντιπροέδρου της Κυβέρνησης, Υπουργών, 
Αναπληρωτών Υπουργών και Υφυπουργών» (ΦΕΚ Α' 153) 
και του π. δ/τος 89/2014 «Διορισμός Υπουργών, Αναπλη¬ 
ρωτών Υπουργών και Υφυπουργών» (ΦΕΚ Α' 134). 

7. Τις διατάξεις του άρθρου 29 του Κώδικα Οδικής 
Κυκλοφορίας (Κ.Ο.Κ.), που κυρώθηκε με το Ν. 2696/1999 
(ΦΕΚ Α' 57). 

8. Τις διατάξεις της παρ. 3 περιπτ. β του άρθρου 9 
του Ν. 3481/2006 «Τροποποιήσεις στη νομοθεσία για 
το Εθνικό Κτηματολόγιο, την ανάθεση και εκτέλεση 
συμβάσεων έργων και μελετών και άλλες διατάξεις» 
(ΦΕΚ Α' 162). 

9. Τις διατάξεις του άρθρου 23 του Ν. 3769/2009 
«Εφαρμογή της αρχής της ίσης μεταχείρισης ανδρών 
και γυναικών όσον αφορά την πρόσβαση σε αγαθά και 
υπηρεσίες και την παροχή αυτών και άλλες διατάξεις» 
(ΦΕΚ Α' 105). 

10. Τις διατάξεις της παρ. 4 του άρθρου 106 του 
Ν. 2362/95 «Περί Δημόσιου Λογιστικού, ελέγχου των δα¬ 
πανών του Κράτους και άλλες διατάξεις» (ΦΕΚ Α' 247). 

11. Τις διατάξεις της αριθμ. ΔΜΕΟ/ε/0/568/4.6.2004 
απόφασης Υπουργού ΠΕ.ΧΩ.Δ.Ε., με την οποία χαρα¬ 
κτηρίστηκε ως αυτοκινητόδρομος η Εγνατία Οδός. 

12. Τις διατάξεις της αριθμ. ΔΜΕΟ/ε/0/919/01.08.2000 
απόφασης Υπουργού ΠΕ.ΧΩ.Δ.Ε., με την οποία εγκρίθη- 
κε η χωροθέτηση των σταθμών διοδίων της Εγνατίας 
Οδού. 

13. Την υπ’ αριθμ. Δ17α/011/109/ΦΝ 393/11.7.2012 Κοινή 
Υπουργική Απόφαση (ΦΕΚ 2125/12.07.2012) περί καθορι¬ 
σμού τελών διοδίων στην Εγνατία Οδό. 

14. Τις διατάξεις της αριθμ. Δ1/809/4.4.2011 Υπουργικής 
Απόφασης «Ανάθεση στην «ΕΓΝΑΤΙΑ ΟΔΟΣ Α.Ε.» των 
αρμοδιοτήτων της λειτουργίας, συντήρησης και εκμε¬ 
τάλλευσης των καθέτων αξόνων της Εγνατίας Οδού: α) 
Αυτοκινητόδρομος Α/Κ Καστοριάς (Δυτ. Σιάτιστας) - Α/Κ 
Κορομηλιάς - Α/Κ Ιεροπηγής - Μεθοριακός Σταθμός 
Κρυσταλλοπηγής, β) Αυτοκινητόδρομος Α/Κ Λαγκαδά/ 
Σερρών - Μεθοριακός Σταθμός Προμαχώνα» (ΦΕΚ Β' 
936/24.05.2011). 

15. Τ ις διατάξεις του άρθρου 22 του Ν. 4233/2014, Κε¬ 
φάλαιο Β' «Ρυθμίσεις θεμάτων δημοσίων έργων» (ΦΕΚΑ' 
22/2014) με τις οποίες προβλέπεται ότι η επιβολή τε¬ 
λών επί του αυτοκινητοδρόμου της Εγνατίας Οδού και 

των καθέτων αξόνων μεταξύ των ανισόπεδων κόμβων: 
α) Α/Κ Σιάτιστας έως το Μεθοριακό Σταθμό Κρυσταλ¬ 
λοπηγής, β) Α/Κ Λαγκαδά/Σερρών έως το Μεθοριακό 
Σταθμό Προμαχώνα και γ) Α/Κ Χαλάστρας έως το Μεθο¬ 
ριακό Σταθμό Ευζώνων πραγματοποιείται με κοινή από¬ 
φαση (Κ.Υ.Α.) των Υπουργών Οικονομικών και Υποδομών, 
Μεταφορών και Δικτύων στην οποία καθορίζονται οι 
θέσεις λειτουργίας των σταθμών διοδίων, το ύψος των 
επιβαλλόμενων διοδίων τελών ανά κατηγορία οχήμα¬ 
τος και ανά σταθμό διοδίων, ο τρόπος είσπραξης κατά 
ΚΕΔΕ και ο χρόνος έναρξης είσπραξης των τελών κλπ.». 

16. Την υπ' αριθμ. Δ17α/178/4/ΦΝ 393/2.10.2014 κοινή 
υπουργική απόφαση (ΦΕΚ Β 2761/15.10.2014) περί καθο¬ 
ρισμού τελών διοδίων στην Εγνατία Οδό. 

17. Την υπ’ αριθμ. Δ17α/ 05/43/ΦΝ 393/10.4.2014 κοινή 
υπουργική απόφαση (ΦΕΚ Β 963/16.4.2014) περί καθο¬ 
ρισμού τελών διοδίων στην Εγνατία Οδό με την οποία 
αποφασίστηκε η υποχρέωση εγκατάστασης ολοκληρω¬ 
μένου αναλογικού συστήματος διοδίων στην Εγνατία 
Οδό και στους καθέτους αυτής άξονες: (α) Α/Κ Σιάτιστας 
έως το Μεθοριακό Σταθμό Κρυσταλλοπηγής, (β) Α/Κ Λα- 
γκαδά/Σερρών έως το Μεθοριακό Σταθμό Προμαχώνα, 
(γ) Α/Κ Χαλάστρας έως τον Μεθοριακό Σταθμό Ευζώ¬ 
νων, ώστε να εξασφαλίζεται η χρέωση των χρηστών 
ανάλογα με τη διανυόμενη απόσταση, αποφασίζουμε: 

Αρθρο 1 

Την επιβολή τελών διοδίων επί του οδικού άξονα της 
Εγνατίας οδού καθώς και επί των καθέτων αυτού οδικών 
αξόνων: α) Α/Κ Σιάτιστας έως το Μεθοριακό Σταθμό 
Κρυσταλλοπηγής, β) Α/Κ Λαγκαδά / Σερρών έως το 
Μεθοριακό Σταθμό Προμαχώνα και γ) Α/Κ Χαλάστρας 
έως το Μεθοριακό Σταθμό Ευζώνων. 

1. Για την αποπληρωμή των δαπανών κατασκευής, τη 
λειτουργία, τη συντήρηση, τη βελτίωση και την επέ¬ 
κταση του αυτοκινητοδρόμου «Εγνατία Οδός» καθώς 
και των καθέτων αυτού οδικών αξόνων: α) Α/Κ Σιά¬ 
τιστας έως το Μεθοριακό Σταθμό Κρυσταλλοπηγής, 
β) Α/Κ Λαγκαδά / Σερρών έως το Μεθοριακό Σταθμό 
Προμαχώνα και γ) Α/Κ Χαλάστρας έως το Μεθοριακό 
Σταθμό Ευζώνων επιβάλλεται επί των πάσης φύσεως 
επιτρεπόμενων από τον Κ.Ο.Κ. να κινηθούν επ' αυτών 
οχημάτων, ειδικό τέλος κυκλοφορίας (διόδια), υπέρ της 
εταιρίας «ΕΓΝΑΤΙΑ ΟΔΟΣ Α.Ε.». 

2. Οι ακριβείς θέσεις λειτουργίας των σταθμών διοδί¬ 
ων όπως κατασκευάστηκαν, κατασκευάζονται ή πρόκει¬ 
ται να κατασκευασθούν σε τμήματα του αυτοκινητόδρο¬ 
μου της Εγνατίας Οδού και των καθέτων αυτού οδικών 
αξόνων, καθορίζονται με την παρούσα απόφαση στις 
θέσεις που ορίζονται στο Παράρτημα I και φαίνονται 
στο Χάρτη που αποτελεί το Παράρτημα II. 

Αρθρο 2 

Το τέλος διοδίων επί του αυτοκινητοδρόμου της 
Εγνατίας Οδού και των καθέτων αυτού οδικών αξόνων 
δύναται να επιβάλλεται για τα τμήματα ως εξής: 

2.1 Α/Κ ΗΓΟΥΜΕΝΙΤΣΑ - Α/Κ ΔΩΔΩΝΗΣ 

2.2 Α/Κ ΔΩΔΩΝΗΣ - Α/Κ ΑΡΑΧΘΟΥ 

2.3 Α/Κ ΑΡΑΧΘΟΥ - Α/Κ ΠΑΝΑΓΙΑΣ 

2.4 Α/Κ ΠΑΝΑΓΙΑΣ - Α/Κ ΚΟΖΑΝΗΣ 

2.5 Α/Κ ΚΟΖΑΝΗΣ - Α/Κ ΚΛΕΙΔΙΟΥ 

2.6 Α/Κ ΚΛΕΙΔΙΟΥ - Α/Κ ΚΑΛΟΧΩΡΙΟΥ 

2.7 Α/Κ ΚΑΛΟΧΩΡΙΟΥ - Α/Κ ΛΑΓΚΑΔΑ 


2.8 Α/Κ ΛΑΓΚΑΔΑ - Α/Κ ΡΕΝΤΙΝΑΣ 

2.9 Α/Κ ΡΕΝΤΙΝΑΣ - Α/Κ ΣΤΡΥΜΟΝΑ 

2.10 Α/Κ ΣΤΡΥΜΟΝΑ - Α/Κ ΑΓ. ΑΝΔΡΕΑ 

2.11 Α/Κ ΑΓ. ΑΝΔΡΕΑ - Α/Κ ΧΡΥΣΟΥΠΟΛΗΣ 

2.12 Α/Κ ΧΡΥΣΟΥΠΟΛΗΣ - Α/Κ ΑΝΑΤ. ΚΟΜΟΤΗΝΗΣ 

2.13 Α/Κ ΑΝΑΤ. ΚΟΜΟΤΗΝΗΣ - Α/Κ ΑΡΔΑΝΙΟΥ 

2.14 Α/Κ ΚΑΣΤΟΡΙΑΣ (ΔΥΤ.ΣΙΑΤ) - Α/Κ ΑΡΓΟΣ ΟΡΕΣΤΙΚΟΥ 

2.15 Α/Κ ΑΡΓΟΣ ΟΡΕΣΤΙΚΟΥ - Α/Κ ΚΡΥΣΤΑΛΛΟΠΗΓΗΣ 

2.16 Α/Κ ΛΑΓΚΑΔΑ - Α/Κ ΛΕΥΚΩΝΑ 

2.17 Α/Κ ΛΕΥΚΩΝΑ - Α/Κ ΠΡΟΜΑΧΩΝΑ 

2.18 Α/Κ ΓΕΦΥΡΑΣ (ΑΓ. ΑΘΑΝΑΣΙΟΥ) - Α/Κ ΕΥΖΩΝΩΝ 

Αρθρο 3 

Χρόνος έναρξης καταβολής διοδίων νέων τμημάτων 

Ως απώτερος χρόνος έναρξης της είσπραξης των 
διοδίων επί των νέων τμημάτων ορίζεται: 

α) Γ ια τους σταθμούς διοδίων του τμήματος Α/Κ Δω¬ 
δώνης - Α/Κ Αράχθου η 01.04.2015 και όχι μεταγενέστε¬ 
ρα, επιπλέον 2 μηνών. 

β) Γ ια τους σταθμούς διοδίων του τμήματος Α/Κ Πα¬ 
ναγιάς - Α/Κ Κοζάνης, η 01.11.2015 και όχι μεταγενέστερα, 
επιπλέον 2 μηνών. 

γ) Για τους σταθμούς διοδίων του τμήματος Α/Κ Κα- 
λοχωρίου - Α/Κ Λαγκαδά η 01.05.2016 και όχι μεταγε¬ 
νέστερα, επιπλέον 2 μηνών. 

δ) Γ ια τους σταθμούς διοδίων του τμήματος Α/Κ Ρεντί- 
νας - Α/Κ Στρυμόνα η 01.01.2016 και όχι μεταγενέστερα, 
επιπλέον 2 μηνών. 

ε) Γ ια τους σταθμούς διοδίων του τμήματος Α/Κ Αγ. 
Ανδρέα - Α/Κ Χρυσούπολης η 01.01.2016 και όχι μετα¬ 
γενέστερα, επιπλέον 2 μηνών. 

στ) Γ ια τους σταθμούς διοδίων του τμήματος Α/Κ 
Ανατ. Κομοτηνής - Α/Κ Αρδανίου η 01.11.2015 και όχι 
μεταγενέστερα, επιπλέον 2 μηνών. 

ζ) Γ ια τους σταθμούς διοδίων των τμημάτων: Α/Κ 
Καστοριάς - Α/Κ Άργους Ορεστικού και Α/Κ Αργους 
Ορεστικού - Α/Κ Κρυσταλλοπηγής η 01.01.2016 και όχι 
μεταγενέστερα, επιπλέον 2 μηνών. 

η) ) Για τους σταθμούς διοδίων του τμήματος Α/Κ 
Λαγκαδά - Α/Κ Λευκώνα η 01.01.2016 και όχι μεταγενέ¬ 
στερα, επιπλέον 2 μηνών 

Θ)Για τους σταθμούς διοδίων του τμήματος Α/Κ Λευ¬ 
κώνα - Προμαχώνα η 01.04.2015 και όχι μεταγενέστερα, 
επιπλέον 2 μηνών. 

ι) Για τους σταθμούς διοδίων του τμήματος Α/Κ Γέ¬ 
φυρας (Αγ. Αθανασίου) - Ευζώνων η 01.01.2016 και όχι 
μεταγενέστερα, επιπλέον 2 μηνών. 

Μέχρι τη λειτουργία των νέων σταθμών διοδίων και 
τη χρέωση των νέων τμημάτων της παρούσας, παρα¬ 
μένουν σε λειτουργία οι υπάρχοντες σταθμοί διοδίων 
και ισχύ έχει η με αριθμ. Δ17α/178/4/ΦΝ 393/2.10.2014 
κοινή υπουργική απόφαση (ΦΕΚΒ 2761/15.10.2014) περί 
καθορισμού τελών διοδίων στην Εγνατία Οδό, εκτός αν 
στο μεταξύ η απόφαση αυτή επικαιροποιηθεί. 

Άρθρο 4 

Καθορισμός τελών διοδίων 

Το ύψος του τέλους διοδίων καθορίζεται ανάλογα με 
την κατηγορία του οχήματος και το μήκος του προς 
χρέωση οδικού τμήματος. Οι κατηγορίες των οχημάτων 
στις οποίες επιβάλλονται διόδια φαίνονται στον Πίνακα 
που ακολουθεί: 

Πίνακας Κατηγορίας Οχημάτων 


Κατηγορία 

Οχήματος 

1 

2 

3 


4 


Ονομασία 

Δίκυκλα, τρίκυκλα 
Ελαφρά οχήματα 

Φορτηγά, λεωφορεία και 
άλλα οχήματα με λιγότερους 
από τέσσερις (4) άξονες 

Φορτηγά και άλλα οχήματα 
με τέσσερις (4) ή 
περισσότερους άξονες 


Περιγραφή 


Οχήματα με ή χωρίς ρυ- 
μουλκούμενο και ύψος μέχρι 
2,70 μ. 

Οχήματα με ή χωρίς ρυ- 
μουλκούμενο με δύο ή τρεις 
άξονες και ύψος μεγαλύτερο 
από 2,70 μ. 

Οχήματα με ή χωρίς ρυ- 
μουλκούμενο με τέσσερις ή 
περισσότερους άξονες και 
ύψος μεγαλύτερο από 2,70 μ. 


Η τιμή χρέωσης για οχήματα κατηγορίας 2 μπορεί 
να φθάσει ανά χιλιόμετρο στην τιμή χρέωσης που επι¬ 
βάλλεται στα τμήματα των αυτοκινητόδρομων της χώ¬ 
ρας που είναι σε καθεστώς Σύμβασης Παραχώρησης. Η 
προσαρμογή αυτή μπορεί να γίνει από τον ενδεχόμε¬ 
νο παραχωρησιούχο, άλλως θα ακολουθείται η μέχρι 
σήμερα διαδικασία. Σε κάθε περίπτωση η χρέωση για 
τα ελαφρά οχήματα κατηγορίας 2 δεν μπορεί να είναι 
μικρότερη των 0,03€ ανά χιλιόμετρο, στρογγυλοποιού- 
μενη στον αμέσως μεγαλύτερο ακέραιο. 

Η χρέωση των υπολοίπων κατηγοριών οχημάτων θα 
υπολογίζεται με βάση την τιμή χρέωσης της κατηγορί¬ 
ας 2 επί έναν συντελεστή, ο οποίος ορίζεται σε 0,7 για 
την κατηγορία οχημάτων 1, σε 2,5 για την κατηγορία 
οχημάτων 3 και σε 3,5 για την κατηγορία οχημάτων 4. 

Το ολοκληρωμένο αναλογικό σύστημα διοδίων στην 
Εγνατία Οδό θα εγκατασταθεί σταδιακά εντός του 
έτους 2017. Σε πρώτη φάση οι σταθμοί διοδίων που 
αντιστοιχούν στις περιαστικές περιοχές Θεσσαλονίκης, 
Καβάλας και Ιωαννίνων (Παμβώτιδας) θα λειτουργή¬ 
σουν με ειδικό σύστημα αναλογικής χρέωσης (ΐΌδαΙβ), 
μέθοδος με την οποία η χρέωση των οχημάτων που 
διαθέτουν πομποδέκτη (ηλεκτρονικοί χρήστες) θα γί¬ 
νεται απολύτως αναλογικά και οι χρήστες αυτοί θα 
χρεώνονται μόνο για την απόσταση που διανύουν. 


Άρθρο 5 

Υπόχρεος καταβολής ειδικού τέλους κυκλοφορίας 
(διοδίων), επιβολή προστίμων και 
τρόπος είσπραξης αυτών 

1. Υπόχρεος για την καταβολή του ειδικού τέλους 
κυκλοφορίας (διοδίων) είναι ο οδηγός και σε περίπτω¬ 
ση μη καταβολής του από αυτόν είναι ο ιδιοκτήτης 
του οχήματος. Η καταβολή των διοδίων αποδεικνύεται 
με την απόδειξη πληρωμής, την οποία ο οδηγός έχει 
υποχρέωση να φυλάσσει μέχρι το τέλος της διαδρομής 
και να επιδεικνύει στα εντεταλμένα όργανα ελέγχου. 

2. Η διέλευση οχήματος χωρίς την καταβολή των σχε¬ 
τικών διοδίων πιστοποιείται με έγγραφη έκθεση των 
αρμοδίων οργάνων της εταιρίας. 

3. Αντίγραφο της παραπάνω έκθεσης αποστέλλεται 
στον υπόχρεο, ο οποίος καλείται να καταβάλει το ει- 
κοσαπλάσιο οφειλόμενο τέλος, εντός προθεσμίας 20 
ημερών από την παραλαβή της έκθεσης. Η καταβολή 
γίνεται με κατάθεση του αντιστοίχου χρηματικού ποσού 
σε τραπεζικό λογαριασμό της εταιρίας και αποδεικνύε- 
ται με αποστολή προς αυτήν μέσα στην ίδια παραπάνω 
προθεσμία, αντιγράφου της απόδειξης κατάθεσης. 


4. Αν η παραπάνω προθεσμία παρέλθει άπρακτη, το 
πρόστιμο βεβαιώνεται με πράξη της εταιρείας στο πε- 
νηνταπλάσιο της αξίας των διοδίων. Αντίγραφο της 
παραπάνω πράξης αποστέλλεται προς είσπραξη στην 
οικεία Δημόσια Οικονομική Υπηρεσία (Δ.Ο.Υ.), σύμφωνα 
με τον Κώδικα Είσπραξης Δημοσίων Εσόδων (ΚΕΔΕ), 
όπως ισχύει σήμερα και συνοδεύεται από τα οριζόμενα 
στο άρθρο 55 του Π.Δ. 16/1989 (ΦΕΚ 89 Α') «Κανονι¬ 
σμός Λειτουργίας των Δ.Ο.Υ.». Κατά την απόδοση των 
εισπραχθέντων ποσών θα γίνεται παρακράτηση πο¬ 
σοστού δέκα τοις εκατό (10%), ως δαπάνη βεβαίωσης 
και είσπραξης και θα αποδίδεται στον ΚΑΕ 3413 του 
Κρατικού Προϋπολογισμού. 

5. Οι διατάξεις των προηγουμένων παραγράφων, 
ισχύουν και στην περίπτωση μη καταβολής αντιτίμου 
κατά τη διέλευση οχήματος από λωρίδα ηλεκτρονικής 
συλλογής διοδίων. 

6. Σε περίπτωση που ο χρήστης, κατά τη διέλευσή του 
από το σταθμό διοδίων, δηλώσει αδυναμία καταβολής 
των σχετικών διοδίων, ο εισπράκτορας του σταθμού 
συμπληρώνει τα προσωπικά στοιχεία του οφειλέτη σε 
ειδικό έγγραφο με τίτλο «έντυπο αδυναμίας καταβολής», 
το οποίο υπογράφεται και από τα δύο μέρη και ο καθέ¬ 
νας κρατάει από ένα αντίγραφο. Στο παραπάνω έντυπο 
αναγράφεται ότι ο οφειλέτης θα καταβάλει εντός 20 
ημερών την αξία των διοδίων, άλλως θα έχει εφαρμογή 
η διάταξη της παρ. 4. 

7. Τηρουμένων των διατάξεων του Ν. 2472/1997, η 
εταιρία δύναται να εγκαταστήσει ηλεκτρονικές τεχνι¬ 
κές συσκευές, για τη βεβαίωση της μη καταβολής από 
χρήστες του ισχύοντος διοδίου. 

Αρθρο 6 

Απαλλαγή από την υποχρέωση καταβολής διοδίων 

1. Απαλλάσσονται από την καταβολή των ειδικών 
τελών κυκλοφορίας (διόδια) οι κατωτέρω κατηγορίες 
οχημάτων: 

α. Οχήματα ιδιοκτησίας της «ΕΓΝΑΤΙΑ ΟΔΟΣ Α.Ε.», 
φέροντα ειδικό σήμα. 

β. Οχήματα της Πυροσβεστικής Υπηρεσίας, της Ελ¬ 
ληνικής Αστυνομίας και των Ελληνικών Ενόπλων Δυ¬ 
νάμεων. 

γ. Ασθενοφόρα. 

δ. Οχήματα εταιρειών λειτουργίας και συντήρησης 
αυτοκινητοδρόμου της «Εγνατίας οδού», φέροντα ειδι¬ 
κό σήμα, που νομιμοποιούνται δυνάμει συμβάσεων να 
εισέρχονται στην «Εγνατία Οδό». 

ε. Οχήματα Εταιριών Οδικής Βοήθειας, που νομιμο¬ 
ποιούνται - δυνάμει συμβάσεων είτε με την εταιρία 
«Εγνατία Οδός Α.Ε.» είτε με αναδόχους αυτής που συ¬ 
ντηρούν το οδικό δίκτυο - να εισέρχονται για σχετικές 
επεμβάσεις στον οδικό άξονα της Εγνατίας Οδού καθώς 
και στους καθέτους προς αυτόν οδικούς άξονες και 
φέρουν σχετικό ειδικό σήμα. 

στ. Επιβατικά οχήματα ιδιωτικής χρήσης που ανήκουν 
κατά πλήρη κυριότητα σε άτομα με αναπηρία (Α.Μ.Α.) 
και χρησιμοποιούνται αποκλειστικά και μόνο από αυτά. 
Τα οχήματα πρέπει να φέρουν σε εμφανές σημείο το 
Δελτίο Στάθμευσης Οχημάτων των Ατόμων με Αναπηρί¬ 
ες (ΔΕΛΤΙΟ ΣΤΑΘΜΕΥΣΗΣ «Α.Μ.Α.»), το οποίο χορηγείται 
από τις αρμόδιες υπηρεσίες του Τομέα Μεταφορών 
και Επικοινωνιών των Περιφερειακών Ενοτήτων και στο 

οποίο αναγράφεται το ονοματεπώνυμο του κατόχου 
και ο αριθμός μητρώου του Δελτίου Στάθμευσης (π.δ. 
241/2005 «Θέσπιση Δελτίου Στάθμευσης για άτομα με 
αναπηρίες» - ΦΕΚ Α' 290). 

ζ. Επιβατικά οχήματα ιδιωτικής χρήσης που ανήκουν 
κατά πλήρη κυριότητα σε αναπήρους πολέμου βαρείας 
αναπηρίας, εφόσον, μετά από γνωμοδότηση της Ανώ¬ 
τατης Υγειονομικής Επιτροπής του Στρατού, κρίνονται 
απαραίτητα για την μετακίνησή τους και χρησιμοποι¬ 
ούνται αποκλειστικά και μόνον από αυτούς. 

2. Σε εξαιρετικές περιπτώσεις και για συγκεκριμένο 
περιορισμένο χρονικό διάστημα, είναι δυνατόν να απαλ¬ 
λαγούν από την υποχρέωση καταβολής τελών διοδίων 
όλες οι κατηγορίες οχημάτων, κατόπιν εντολής του αρ- 
μοδίως εξουσιοδοτημένου οργάνου της εταιρίας προς 
τον επικεφαλής του αντίστοιχου σταθμού διοδίων, όπου 
θα εφαρμοστεί το έκτακτο μέτρο. 


Αρθρο 7 

Χρήση εσόδων Σταθμού Διοδίων Μαλγάρων 

Τα εισπραττόμενα από 26.03.2014 και εφεξής από την 
εταιρία με την επωνυμία «Εγνατία Οδός Α.Ε.» τέλη διο¬ 
δίων στον Σταθμό Μαλγάρων να χρησιμοποιούνται από 
αυτήν αποκλειστικούς για την συντήρηση και λειτουργία 
του Σταθμού Διοδίων Μαλγάρων, για τη συντήρηση 
γενικά του οδικού άξονα της Εγνατίας Οδού και των 
καθέτων προς αυτήν οδικών αξόνων και για την κατα¬ 
σκευή, εξοπλισμό και λειτουργία νέων σταθμών διοδίων 
επί της Εγνατίας Οδού και των καθέτων προς αυτήν 
οδικών αξόνων, κατά τα ειδικότερα οριζόμενα με απο¬ 
φάσεις του Διοικητικού Συμβουλίου της εταιρίας. 

Άρθρο 8 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 



ΠΑΡΑΡΤΗΜΑ I - ΠΙΝΑΚΑΣ ΧΩΡΟΘΕΤΗΣΗΣ ΣΤΑΘΜΩΝ ΔΙΟΔΙΩΝ ΕΓΝΑΤΙΑΣ ΟΔΟΥ & ΚΑΘΕΤΩΝ ΑΞΟΝΩΝ ΤΗΣ 

^ ΕΓΝΛΤΙΛ ΟΔΟΣαι 


ΠΑΡΑΡΤΗΜΑ II - > 
ΣΤΑΘΜΩΝ ΔΙΟΔΙΩΝ ΕΓΝΑΤΙΑ 



Η Εγνατία Οδός, για την κατασκευή 
και την ολοκλήρωσή της, 
έχει διασφαλισμένους πόρους 
και συγχρηματοδοτείται από: 


Το Ελληνικό Δημόσιο (Εθνικοί Πόροι) 

Την ΕυρωηαΐκήΈνωση (με ποσοστό 50Χ) 
(Ταμείο Συνοχής. Ευρωπαϊκό Ταμείο 
Περιφερειακής Ανάπτυξης. 


(II 


Την Ευρωπαϊκή Τράπεζα Επενδύσεων 


3 




Το Γ Κοινοτικό Πλαίσιο Στήριξης 


: ΕΙΠΑ Το Εθνικό Στρατηγικό Πλαίσιο Αναφοράς 
■5£2!2 (ΕΣΠΑ), 2007 - 2013 

Υπουργείο Ανάπτυξης, 
Ανταγωνισπκότητας,Υποδομών, 
Μεταφορών & Δικτύων 


ΠΑΡΑΓΩΓΗ ΧΑΡΤΗ: ΓΕΩΓΡΑΦΙΚΟ ΣΥΣΤΗΜΑ ΠΛΗΡΟΦΟΡΙΩΝ 
ΤΜΗΜΑ 018 

ΤΟΜΕΑΣ ΕΡΓΩΝ ΚΑΙ ΑΝΑΠΤΥΞΗΣ 


ΑΛΒΑΝΙΑ 




ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε _ _ _ . 
σμίκρυνση κατά ποσοστό όό/Ο 

ΥΠΟΜΝΗΜΑ 




(·) ΥΦΙΣΤΑΜΕΝΟΣ ΣΤΑΘΜΟΣ ΔΙΟΔΙΩΝ 

φ ΠΡΟΤΕΙΝΟΜΕΝΟΣ ΝΕΟΣ ΣΤΑΘΜΟΣ ΔΙΟΔΙΩΝ 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 14 Νοεμβρίου 2014 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 


ΓΚΙΚΑΣ ΧΑΡΔΟΥΒΕΛΗΣ 


ΜΙΧΑΗΛ ΧΡΥΣΟΧΟΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 6 

- 

Ε.Β.Ι. 

100 € 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήϋρ://νννννν.β1.9Γ - ε-πιαϊΙ: ννοόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

*020308617 1 1 140008* - 














































































